Վոլոդիմիր Զելենսկի

**Վոլադիմիր Օլեքսանդրովիչ Զելենսկի** (), ուկրաինացի քաղաքական գործիչ և նախկին դերասան, որը 2019 թվականից ի վեր զբաղեցնում է Ուկրաինայի նախագահի պաշտոնը։

Զելենսկին ծնվել է Դնիպրոպետրովսկի մարզի Կրիվիյ Ռիհ բնակավայրում՝ հրեական ծագմամբ ռուսախոս ընտանիքում։ Նախքան դերասանական կարիերան, Վոլոդիմիր Զելենսկին ստացել է իրավագիտության բակալավրի աստիճան Կիևի ազգային տնտեսագիտական համալսարանում: Այնուհետև, նա շարունակել է իր գործունեությունը կատակերգության բնագավառում՝ ստեղծելով «Կվարտալ 95» պրոդյուսերական ընկերությունը, որը արտադրում էր ֆիլմեր, մուլտֆիլմեր և հեռուստաշոուներ։ «Կվարտալ 95»-ի արտադրությանն է պատկանում նաև «Ժողովրդի ծառա» հեռուստասերիալը, որտեղ Զելենսկին մարմնավորում էր Ուկրաինայի մտացածին նախագահի կերպարը: Սերիալը հեռարձակվել է 2015-2019 թվականներին և մեծ տարածում գտել ինչպես Ուկրաինայում, այնպես էլ աշխարհի մի շարք այլ երկրներում: Հեռուստահաղորդման համանուն «Ժողովրդի ծառա» կուսակցությունը ստեղծվել է 2018 թվականի մարտին «Կվարտալ 95»-ի աշխատակիցների կողմից։

Զելենսկին իր թեկնածությունն առաջադրել է 2019 թվականի նախագահական ընտրություններում 2018 թվականի դեկտեմբերի 31-ի երեկոյան՝ այդ ժամանակ գործող նախագահ Պետրո Պորոշենկոյի՝ 1+1 հեռուստաալիքով հեռարձակվող ամանորյա ուղերձին զուգահեռ։ Քաղաքական աուտսայդեր լինելով՝ նա արդեն իսկ դարձել էր ընտրությունների սոցհարցումներով առաջատարներից մեկը: Նա ընտրություններում հաջողել է հաղթել նախագահ Պորոշենկոյին՝ ընտրությունների երկրորդ փուլում հավաքելով ձայների 73.23 տոկոսը։ Որպես նախագահ՝ Զելենսկին հանդես է եկել իբրևէ էլեկտրոնային կառավարման և երկրի բնակչության ուկրաինախոս և ռուսալեզու հատվածների միասնության կողմնակից։ Նրա Ուկրաինայի նախագահի պաշտոնում լայնորեն օգտագործում է սոցիալական մեդիան, առավելապես՝ Ինստագրամը:   Նրա կուսակցությունը ջախջախիչ հաղթանակ է տարել արտահերթ խորհրդարանական ընտրություններում, որոնք տեղի են ունեցել նախագահի պաշտոնում նրա երդմնակալությունից կարճ ժամանակ անց: Իր կառավարման առաջին երկու տարիների ընթացքում Զելենսկին վերացրել է Ուկրաինայի խորհրդարանի՝ Գերագույն ռադայի անդամների անձեռնմխելիությունը, կառավարել երկրի արձագանքը COVID-19 համավարակին և դրան հաջորդած տնտեսական անկմանը, և գրանցել սահմանափակ առաջընթաց Ուկրաինայում կոռուպցիայի դեմ պայքարում։

## Վաղ տարիներ
Ծնվել է 1978 թվականի հունվարի 25-ին Կրիվոյ Ռոգ քաղաքում։

Մայրը՝ Ռիմա Վոլոդիմիրովնա Զելենսկայան (ծնվ. 16 սեպտեմբերի, 1950), տնային տնտեսուհի է։

Հայրը՝ Օլեքսանդր Զելենսկին (ծնվ. 23 դեկտեմբերի, 1947), գիտությունների դոկտոր, պրոֆեսոր, ինֆորմատիկայի ամբիոնի վարիչ, դասախոս նույն բուհում, որտեղ սովորել է Վոլոդիմիրը։

Տատը՝ Օլգա Սոլոմոնովնա Օսիպովան՝ (ծնվ. 24 մարտի, 1924)։

Վոլոդիմիրը մեծացել է ԼՀԿ-ում՝ տատի բնակարանում, գնացել է մանկապարտեզ, մանկապարտեզում եղել է ուշադրության կենտրոնում, բոլորին հավաքում էր իր շուրջը, մտածում էր խաղեր,– պատմում է Ռիմա Վոլոդիմիրովնան:– Իսկ մանկապարտեզից տուն վերադառնալուց հետո ամենից շատ սիրում էր խաղալ... մսաղացի հետ։

Մանկության տարիներին ծնողների հետ չորս տարի անցկացրել է Մոնղոլիայի Էրդենետ քաղաքում, որտեղ հայրը գործուղվել էր աշխատանքի, այդտեղ ավարտել է առաջին դասարանը։ Հետո վերադարձել են Կրիվոյ Ռոգ, փոխանակել են բնակարանները և բնակվել են «Մրջնաբնում»։

Վոլոդիմիր Զելենսկին սովորել է Կրիվոյ Ռոգի № 95 անգլերենի խորացված ուսուցմամբ գիմնազիայում։ Մասնակցել է դպրոցական ինքնավարությանը. խաղացել է Անտոն Չեխովի, Դենիս Ֆոնվիզինի, Ֆեոդոր Դոստոևսկու ստեղծագործությունների թատերական ներկայացումներում, եղել է կիթառահար դպրոցական անսամբլում։

Զելենսկու հայրը՝ Օլեքսանդր Սեմյոնովիչը, զբաղվել է ծանրամարտով, Վոլոդիմիրը նույնպես զբաղվել է ծանր աթլետիկայով, վաստակել է առաջին կարգ ծանրամարտով, բայց հետո թողել է, քանի որ վախենում էր, որ կմնա ցածրահասակ։ Հավաքել է նամականիշներ։ Գնացել է ամառային ճամբարներ, արժանացել պատվոգրերի, նվագել դաշնամուր, զբաղվել է պարահանդեսային պարերով, պարել է մի աղջկա հետ, սակայն երբ Վովան հիվանդացել է, աղջիկը իր համար գտել է նոր պարազույգ, ինչից հետո Վովան դադարել է զբաղվել պարերով, խաղացել է բասկետբոլ և վոլեյբոլ, հաճախել է ՈւՀԱ-ի դպրոց, եղել է դասարանի ավագ, սիրել է հումանիտար առարկաներ, բայց հաճախ փախել է դասերից, ավարտել է դպրոցը 1995 թվականին երկու «չորս» գնահատականով։ Ավարտական դասարանում Վոլոդիմիրն ստեղծել է շրջանավարտների խումբ և ՈւՀԱ է խաղացել ուսուցիչների հետ․ արդյունքում հաղթել են աշակերտները։

Դպրոցում երազել է դառնալ դիվանագետ և նույնիսկ պատրաստվել է ընդունվել Մոսկվայի միջազգային հարաբերությունների պետական ինստիտուտ, քանի որ այդ ժամանակ Կիևի միջազգայի հարաբերությունների ինստիտուտը եղել է նոր, քիչ հայտնի բուհ։ Սակայն ընդունվել է Կիևի պետական տնտեսագիտական համալսարանի Կրիվոյ Ռոգի տնտեսագիտական ինստիտուտ, որտեղ ստացել է իրավաբանական կրթություն։ Մասնագիտությամբ երբեք չի աշխատել, բացառությամբ պրակտիկայի երկու ամիսների։

## ՈՒՀԱ
11-րդ դասաարանում Դենիս Մանժոսովի հետ հետաքրքրվել է ՈՒՀԱ-ով, սկզբում նրանք մասնակցել են «Беспризорник» ուսանողական թատրոնին, որը կազմակերպել է Ալեքսանդր Պիկալովը, հետո «Երիտասարդ Կրիվոյ Ռոգ» թիմին, հետո հրավիրվել են ՈՒՀԱ-ի «Զապորոժյե-Կրիվոյ Ռոգ-Տրանզիտ»՝ պարային համարների բերմադրության համար։ Շուտով Զելենսկին սկսել է ոչ միայն պարել թիմում, այլև կատարել դերեր։ Վոլոդիմիրի հետ միաժամանակ թիմում ընդգրկվել են նաև «Թաղամաս-95» ստուդիայի այլ ապագա դերասաններ՝ Դենիս Մանժոսովը, Յուրի Կրապովը, Ալեքսանդր Պիկալովը։ Հենց նրանք 1997 թվականին, առանձնանալով «Տրանզիտ» թիմից, ստեղծել են «95-րդ թաղամաս» թիմը։ Վոլոդիմիր Զելենսկին այնտեղ դարձել է ոչ միայն ավագ և դերասան, այլև շատ համարների հեղինակ։

1998-2003 թվականներին «95-րդ թաղամասը» ելույթ է ունեցել ՈւՀԱ-ի բարձրագույն լիգայում, թիմի անդամները փաստացիորեն ապրել են Մոսկվայում և անընդհատ շրջագայել ԱՊՀ-ում։

2003 թվականին վեճ է տեղի ունեցել «95-րդ թաղամաս»-ի և ԱՄիԿ ընկերության միջև։ Վոլոդիմիր Զելենսկուն առաջարկել են մնալ ՈւՀԱ-ում, բայց առանց թիմի՝ որպես հեղինակ և խմբագրող։ Զելենսկին մերժել է և հեռացել ՈւՀԱ-ից իր թիմի հետ։

## «Թաղամաս 95» ստուդիա
thumb|240 px| Թաղամաս 95, 2018 թվական
2003 թվականի վերջին ուկրաինական «1+1» հեռուստաալիքը «95-րդ թաղամասին» առաջարկել է պատրաստել համերգների շարք՝ կազմված թիմի լավագույն համարներից։

2004 թվականին թիմն սկսել է պատրաստել նախագիծ՝ միաժամանակ աշխատելով որոշ հեռուստահաղորդումներում։ Վոլոդիմիրը վարել է խոհարարական շոու «Միսթր Քուք» անվանումով։ Բոլոր շահույթները ներդրվել են ընդհանուր նախագծի մեջ, և 2005 թվականին «Ինտեր» հեռուստաալիքով սկսել է նոր հեռուստաշոու «Երեկոյան թաղամաս» անվանումով, որի մտահղացման հեղինակը, հեղինակը, ռեժիսորը և հաղորդավար դերասանը եղել է Վոլոդիմիր Զելենսկին։ Շոուն արագ դարձել է հանրաճանաչ և շուտով ուկրաինացի հանդիսատեղի շրջանում իր վարկանիշով անցել է ՈՒՀԱ-ից և «Comedy Club»-ից։ Քննադատները «Երեկոյան թաղամասը» համարել են քաղաքական կաբարե որպես քաղաքական կաբարե։ Բացի այդ, «95-րդ թաղամասը» վերաճել է «Թաղամաս 95» ստուդիայի, որի սեփականատերերը հանդիսանում են Վոլոդիմիր Զելենսկին, Բորիս ու Սերգեյ Շեֆիրները և Անդրեյ Յակովլևը։ Ստուդիան թողարկում է մի քանի հեռուստանախագծեր («Երեկոյան թաղամաս», «Մարտական ակումբ», «Ուկրաինա, արթնացիր»), սցենարներ է գրում հեռուստանախագծերի («Տարվա երգ», «Պոլունդրա»), մյուզիքլների («Երկու նապաստակների արանքում», «Երեք հրացանակիրները», «Շատ ամանորյա ֆիլմ կամ գիշերը թանգարանում») ֆիլմերի, կորպորատիվների համար։

2012 թվականին «Երեկոյան Կիև» հեռուստաշոուի շրջանակներում, որը ցուցադրվում է «1+1» հեռուստաալիքով (Ուկրաինա), բեմադրում և կարդում է հեղինակի տեքստը «Հեքիաթային Ռուս» մուլտիպլիկացիոն ֆիլմում։

## «Պարեր աստղերի հետ»
2006 թվականին Զելենսկին մասնակցել է «Պարեր աստղերի հետ 1» նախագծի ուկրաինական տարբերակին։ Նրա պարազույգը եղել է պարահանդեսային պարերի աշխարհի կրկնակի չեմպիոն Ալյոնա Շոպտենկոն։ Հեռուստաշոուն ունեցել է ռեկորդային թվով հանդիսատես՝ 87,57 %, իսկ եզրափակիչ գալա-համերգը դիտումների քանակով անցել է նախագահի ամանորյա ուղերձի դիտումներին։ Զելենսկի-Շոպոտենկո պարազույգը հաղթել է եզրափակչում հանդիսատեսի քվեարկության արդյունքում՝ ունենալով մեծ առավելություն։

«Պարեր աստղերի հետ» նախագծում ունեցած հաջողությունից հետո Զելենսկին դարձել է ուկրաինական հեռուստատեսության ամենապահանջված անձանցից մեկը։ Նա ժամանակ առ ժամանակ նկարահանվում է ամանորյա մյուզիքլներում, մասնակցում տարբեր հեռուստաշոուների, վարում համերգներ, գրում հեռուստա- և կինոսցենարներ։ Այնուամենայնիվ, նրա հիմնական նախագիծը մնում է «Երեկոյան թաղամասը»։

2011 թվականին Վոլոդիմիր Զելենսկին սկսել է Ֆիլիպ Կիրկորովի հետ վարել ուկրաինական «X-Ֆակտոր» շոուի ռուսական տարբերակը՝ «Ֆակտոր A»-ն։ 2013 թվականին դարձել է երաժշտական «Ուզում եմ V Վիա Գրային» համերգի հաղորդավար։

## Կինոկարիերա
thumb|200 px|Վոլոդիմիր Զելենսկին և Եվգենի Կոշևոյը «Ես, դու, նա» ֆիլմի պրեմիերայի ժամանակ Դովժենկո կինոթատրոնում, 2018 թվականին
2008 թվականին կատարել է ստոմատոլոգ Իգորի դերը «Սերը մեծ քաղաքում» լիամետրաժ ֆիլմում, որը նկարահանվել է «Թաղամաս 95 ստուդիայի» սցենարով։

2010 թվականին թողարկվել է ֆիլմի շարունակությունը՝ «Սերը մեծ քաղաքում 2»։ Հունվարի 5-ին կայացել է «Ռժևսկին ընդդեմ Նապոլեոնի» ֆիլմը, որտեղ Զելենսկին կատարել է գլխավոր դերերից մեկը՝ մարմնավորելով Նապոլեոն Բոնապարտին։ 2011 թվականի մարտի 17-ին կայացել է «Ծառայողական սիրավեպ։ Մեր օրերը» ֆիլմի պրեմիերան, որտեղ նա կատարել է Անատոլի Նովոսելցևի դերը։ 2012 թվականի մարտի 8-ին էկրան է բարձրացել «Առաջին 8 հանդիպումներ» ֆիլմը, որտեղ նա կատարել է գլխավոր դերը։ 2014 թվականի հունվարի 1-ին կինոթատրոններում էկրան է բարձրացել «Սերը մեծ քաղաքում 3» կատակերգությունը, որտեղ Վոլոդիմիրը կրկին կատարել է ատամնաբույժ Իգորի դերը։ 2015 թվականի հունվարի 1-ին էկրաններին հայտնվել է «Նոր 8 հանդիպումներ» ֆիլմը, որում նա կրկին կատարել է գլխավոր դերը։

## Քաղաքական հայացքներ։ 2019 թվականի նախագահական և խորհրդարանական ընտրություններ
2018 թվականի վերջին լրագրող Դմիտրի Գորդոնին տրված հարցազրույցում հայտնել է, որ իր «ժողովրդի ծառա» կուսակցությունը մտադիր է մասնակցել առաջիկայում կայանալիք նախագահական ընտրություններին։ Միևնույն ժամանակ, նա ներկայացրել է իրենց կողմնորոշումը հետագա ընտրությունների կարևոր թեմաների վերաբերյալ, այդ թվում՝ ԱՄՀ տրանշներ, թոմոս, դեկոմունիզացիա, Դոնբասի պատերազմ, լեզվական հարց, վերաբերմունք մեծահարուստների նկատմամբ, երկրի հնարավոր ներառում Եվրոմիության և ՆԱՏՕ-ի կազմում։

2018 թվականի դեկտեմբերի 31-ին՝ Ամանորից մի քանի րոպե առաջ, Վոլոդիմիր Զելենսկին «1+1» հեռուստաալիքով ուղերձ է հղել ուկրաինացիներին, որում հայտարարել է, որ կմասնակցի Ուկրաինայի նախագահի ընտրություններին։ Դրա պատճառով Ուկարինայի նախագահ Պետրո Պորոշենկոյի նախագահական ավանդական շնորհավորանքը տեղափոխվել է ավելի ուշ (Զելենսկու հետագա հայտարարաությունները, թե դա եղել է տեխնիկական սխալի պատճառով, հերքվել են «1+1»-ի մամուլի ծառայության կողմից, որոնք մեկնաբանել են այդ ամենը որպես կանխամտածված քայլ հեռուստաալիքի կողմից):

2019 թվականի հունվարի 21-ին «Ժողովրդի ծառա» կուսակցությունն առաջարկել է Վոլոդիմիր Զելենսկու թեկնածությունը որպես նախագահ։

Նույն օրը «Ուկրաինական ճշմարտության» թողարկված հարցազրույցի ժամանակ Զելենսկին հայտարարել է, որ նախագահական ընտրություններում հաղթելու դեպքում ինքը կպայմանավորվի Դոնբասում կրակը դադարեցնելու վերաբերյալ։ Ինչպես նշում է հրատարակությունը, «Զելենսկիի թիմը վարում է ոչ ստանդարտ նախագահական ընտրարշավ, որը հիշեցնում է ոչ թե քաղաքական գործընթաց, այլ համազգային մասշտաբի շոու։ Նրանց մտահաղացումը կայանում է նրանում, որ լուսաբանեն ընտրարշավը գրեթե բոլոր սոցկայքերի ուղիղ եթերներում և վիդեո բլոգի ֆորմատով, որը կթողարկվի արդեն փետրվարին»։

2019 թվականի հունվարի վերջին Զելենսկին առաջին հորիզոնական բարձրացավ որոշ նախընտրական հարցումներում։ Ըստ երեք սոցիոլագիական հարցումների տվյալների (Սոցիալական և մարկետինգային զննման կենտրոն՝ «Սոցիս», Կիևի միջազգային սոցիոլոգիական ինստիտուտի և Ռազումկովայի կենտրոն)՝ Վոլոդիմիր Զելենսկու մոտ ընտրողների ձայների 23 %-ն է, Պորոշենկոյինը՝ 16,4 %, Տիմոշենկոյինը՝ 15,7 %: «Ռեյտինգ» խմբի տվյալներով, Վոլոդիմիր Զելենսկին ունի ռեսպոնդենտների ձայնեի քանակի 21,9 %-ը, Տիմոշենկոն՝ 19,2 %-ը, Պորոշենկոն՝ 14,8 %: «Ուկրաինական քաղաքականություն» ֆոնդի հարցումներով, որը անց էր կացվել Մարկետինգի ինստիտուտի հետախուզական խմբի հետ համատեղ, Զելենսկին ունի 18,5 %, Տիմոշենկոն՝ 17,1 %, Պորոշենկոն՝ 16,9 %: Փետրվարի սկզբին Զելենսկու ռեյտինգը հասավ 26,9 %-ի՝ ըստ Կիևի սոցիոլոգիայի միջազգային ինստիտուտի հարցման և մինչև 28% ըստ Greenberg Quinlan Rosner Reseach-ի հարցման։

## Քաղաքական հայացքներ
Աջակցել է Եվրոմայդանին և ելույթ է ունեցել նրա մասնակիցների օգտին։ Ուկրաինայի զինված խնդրի ժամանակ Զելենսկին աջակցել է ուկրաինական բանակին և ազգային կամավորական բատալյոնների, ելույթ ունեցել ուկրաինացի զինվորների առջև, որոնք մասնակցություն էին ունեցել Դոնբասի մարտական գործողություններին, «Թաղամաս-95»-ի մնացած այլ մասնակիցների հետ նվիրատվություն է կատարել ազգային բատալյոններին մեկ միլիոն գրիվեն։ Իր ելույթներում սկսել է ծաղրել Ռուսաստանի, Դոնեցկի Ժողովրդական Հանրապետության և Լուգանսկի Ժողովրդական Հանրապետության քաղաքացիներին։ Զելենսկու մոտ դրա հետ միաժամանակ բարդություններ առաջացան Ռուսաստանում։ Մասնավորապես ռուսական հեռուստատեսությամբ չեղյալ է համարվել «Երեկոյան թաղամաս» շոուն, իսկ 2015 թվականի փետրվարին Ռուսաստանի Դաշնության քննչական կոմիտեն Յակիմանկա տեղական կառավարման շրջանի պատգամավոր Դիմտրի Զախարովի հարցումով ստուգում է անցկացրել Զելենսկու ֆինանսավորման վերաբերյալ, նաև ուկրաինական մշակույթի այլ ներկայացուցիչների, ուկրաինացի իշխանավորների նկատմամբ։ Նաև սառեցվել է հանրաճանաչ և առևտրապես հաջող ռուս-ուկրաինական «Խնամիները» հեռուստասերիալի յոթերորդ եթերաշրջանի աշխատանքը, զանգվածային որոշ լրատվամիջոցներ հայտնել են, որ պատճառը եղել է Զելենսկու և ռուս դերասանների միջև եղած տարաձայնությունները։

Դրա հետ մեկտեղ Վոլոդիմիր Զելենսկին հանդես է եկել ռուս մշակութային գործիչների՝ Ուկրաինա մուտք գործելու արգելքի դեմ և բացասական է արտահայտվել Ուկրաինայի անվտանգության ծառայության՝ «Խնամիները» սերիալը Ուկրանայի տարածքում արգելելու գաղափարը։

## Շահույթներ
2017 թվականի ընթացքում հայտարարել է 7․3 մլն գրիվեն շահույթի մասին։ Բանկում պահում է 434 հազար դոլար և և 1․2 միլիոն գրիվեն (հիմնականում Լատվիայի *«Приватбанк»*-ում)։ Կանխիկ ունի 285 հազար դոլլար, 50 հազար եվրո։
Զելենսկու սեփականության մեջ տունը ունի 353 մ² տարածք՝ 1200 մ² հողամասով, բնակարան Կիևում՝ 132 մ² տարածքով։ Կնոջ հետ 2004 թվականին վարձում է բնակարան Մեծ Բրիտանիայում (92 մ²)։ Ունի Land Rover ավտոմեքենա՝ 4․7 միլիոն գրիվեն արժողությամբ։ Կորպորատիվ իրավունքների տեր է «Կինոթաղամաս» և «Թաղամաս 95 ստուդիաներում»։

## Ընտանիք

* Կին՝ (2003 թվականի սեպտեմբերի 6-ից), Օլենա Վոլոդիմիրովնա Զելենսկի (Կիյաշկո) (ծնվ. 6 փետրվարի, 1978), «Թաղամաս 95 ստուդիայի» հեղինակ, ծանոթ են դպրոցական տարիներից, սովորել են զուգահեռ դասարաններում։
** Աղջիկ՝ Ալեքսանդրա (ծնվ. 15 հուլիսի, 2004), 2014 թվականին նկարահանվել է «Նոր 8 հանդիպումներ» ֆիլմում Սաշայի՝ գլխավոր հերոսի աղջկա դերում, 2016 թվականին մասնակցել է «Ծիծաղեցրու կոմիկին։ Երեխաներ» մրցույթին և շահել 50 000 գրիվեն։
** Որդի՝ Կիրիլ (ծնվ. 21 հունվարի, 2013)։

## Հեռուստանախագծեր
* «Երեկոյան թաղամաս» (դերասան, հեղինակ)
* «Մարտական ակումբ» (հաղորդավար)
* «Միստր Քուք» (հաղորդավար)
* «Տարվա երգ Ուկրաինայում» (հաղորդավար)
* «Ծառայողական ռոմանս» (հաղորդավար)
* «Ֆորտ Բոյար» (մասնակից)
* «Պարեր աստղերի հետ» (մասնակից) և ժյուրիի անդամ 2018 թվականի վերջին եթերի ժամանակ
* «Արտադրված Ուկրաինայում» (հաղորդավար Վալերի Ժիդկովի հետ)
* «Մաքուր NEWS» (հաղորդավար)
* «Միլիոնատեր՝ տաք աթոռ» (հաղորդավար)
* «Ծիծաղեցրու կոմիկին» - ուկրաինական տարբերակ (ժյուրիի անդամ Ավգենի Կոյևոյի հետ։ Ավելի շուտ Միխաիլ Գալուստյանի հետ)։
* «Նոր Ալիք» (հաղորդավար Վերա Բրեժնևաի հետ)
* Միջազգային երաժշտական փառատոն Յալթայում՝ «Crimea Music Fest» (Crimea Music Fest) (հաղորդավար Մաշա Եֆրոսինինայի և Մաքսիմ Գալկինի հետ)։
* «Ֆակտոր Ա» (հաղորդավար Ֆիլիպ Կիրկորովի հետ)
* «Կիրակի Թաղամասի հետ»
* «Երեկոյան Կիև» (հաղորդավար Վալերի Ժիդկովի հետ)
* «Ծիծաղեցրու կոմիկին» - ռուսական տարբերակ (ժյուրիի անդամ Մաքսիմ Գալկինի հետ)
* «Չերվոնեն սևի մասին» (հաղորդավար)
* «Ուզում եմ V Վիա Գրային» (հաղորդավար Վերա Բրեժնևայի հետ)
* «Ուզուն եմ Մելաձեի մոտ» (պրոդյուսեր)
* «Ծիծաղի լիգա» (հաղորդավար)

մինի|250 px|Վոլոդիմիր Զելենսկին Չեխիայում

## Ֆիլմագրություն

### Դերերում
#  - Ակամա Կազանովա
#  - Երեք հրացանակիրներ - *[[Դ'Արտանյան]]*
#  - Ոստիկանական ակադեմիա - *Մինաև*
#  - Շատ ամանորյա ֆիլմ, կամ Գիշերը թանգարանում - *Վասյա Վասիլկով*
#  - Հորթոն - *Հտովսկի քաղաքապետ (հնչյունավորում)*
#  - Սերը մեծ քաղաքում - *Իգոր*
#  -Ինչպես են ղազախները… - *Օսթափ/ Ֆանդորին*
#  - Սերը մեծ քաղաքում 2 - *Իգոր*
#  - Ծառայողական սիրավեպ։ Մեր օրերը - *Անատոլի Եփրեմովիչ Նովոսելցև*
#  - Ռևևսկին ընդդեմ Նապոլեոնի - *[[Նապոլեոն Առաջին|Նապոլեոն]]*
#  - առաջին 8 հանդիպումեր - *Նիկիտա Սոկոլով*
#  - Սերը մեծ քաղաքում 3 - *Իգոր*
#  - Նոր 8 հանդիպումներ - *Նիկիտա*
#  - Ժողովրդի ծառա - *Վասիլի Պետրովիչ Գոլոբորդկա, միջին դպրոցի պատմության ուսուցիչ, հետո Ուկրաինայի նախագահ*
#  - Լավագույն 8 հանդիպումներ - *Նիկիտա*
#  - Ժողովրդի ծառա 2 - *Վասիլի Պետրովիչ Գոլոբորդկա, միջին դպրոցի պատմության ուսուցիչ, հետո Ուկրաինայի նախագահ*
#  - Ես, դու, Նա - *Մաքսիմ*

### Ռեժիսորական աշխատանքներ
#  - Ես, Դու, Նա (Դևիդ Դոդսոնի հետ համատեղ)

### Հնչյունավորում
* 2014 - Փադդինկտոնի արկածները
* 2016 - Angry Birds (մուլտֆիլմ)
* 2017 - Փադդինկտոնի արկածները 2

### Սցենարական աշխատանքներ
#  - Երկու նապաստակների արանքում
#  - Երեք հրացանակիրներ
#  - Բարի ախորժակ
#  - Խնամիները
#  - Խնամիները 2
#  - Խնամիները 3
#  - Խնամիները 4
#  - Ամանորյա խնամիները
#  - Ծառայողական սիրավեպ։ Մեր օրերը
#  - Խնամիները 5
#  - Ռժևսկին ընդդեմ Նապոլեոնի
#  - Առաջին 8 հանդիպումներ
#  - Սերը մեծ քաղաքում 3
#  - Նոր 8 հանդիպումներ

### Պրոդյուսերական աշխատանքներ
#  - Խնամիները
#  - Խնամիները 2
#  - Խնամիները 3
#  - Հրաշք
#  - Ինպես են ղազախները…
#  - Ամանորյա խնամիները
#  - Խնամիները 4
#  - Աղջկական որս
#  - Խնամիները 5
#  - Չեմպիոններ դարպասատակից
#  - Ռժևսկին ընդդեմ Նապոլեոնի
#  - Առաջին 8 հանդիպումներ
#  - Ես մոտ կլինեմ
#  - Հայրիկները
#  - Մայրիկները 2
#  - Խնամիները 6
#  - Սերը մեծ քաղաքում 3
#  - Նոր 8 հանդիպումներ
#  - Ժողովրդի ծառա
#  - Ժողովրդի ծառա 2
#  - Հաճախորդները
#  - Ժողովրդի ծառա. Սիրուց մինչև իմփիչմենթ

## Տես նաև
#Ինտեր
# 1+1
# Խնամիները
# Խնամիները 2
# Միխայիլ Գալուստյան
# ՈւՀԱ
# Նոր Ալիք
# Կրիվոյ Ռոգ
# Ֆակտոր Ա
# Ուկրաինայի նախագահական ընտրություններ (2019)
#Վոլոդիմիր Զելենսկիի նախագահություն

## Ծանոթագրություններ

## Արտաքին հղումներ
* Վլադիմիր Զելենսկի - Ինֆոքոմ
* Զելենսկու խումբը
* Ելենա Կրավեց և Վոլոդիմիր Զելենսկի. իսկ մենք նշում են մարդկանց տարին
* Վլադիմի Զելենսկու ՅուԹյուբյան հեռուստաալիքը՝ zekubiki

Կատեգորիա:21-րդ դարի ուկրաինացի քաղաքական գործիչներ
Կատեգորիա:Եվրամայդանի մասնակիցներ
Կատեգորիա:Եվրոպական երկրների քաղաքական գործիչներ
Կատեգորիա:Կատակերգուներ
Կատեգորիա:Կինոգործիչներ այբբենական կարգով
Կատեգորիա:Կինոպրոդյուսերներ
Կատեգորիա:Հրեա քաղաքական գործիչներ
Կատեգորիա:Ուկրաինայի հրեա քաղաքական գործիչներ
Կատեգորիա:Ուկրաինայի հրեաներ
Կատեգորիա:Ուկրաինայի նախագահներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի արվեստագետներ
Կատեգորիա:Ուկրաինացի դերասաններ
Կատեգորիա:Ուկրաինացի կինոռեժիսորներ
Կատեգորիա:Ուկրաինացի հաղորդավարներ
Կատեգորիա:Ուկրաինացի ռեժիսորներ
Կատեգորիա:Ուկրաինացի սցենարիստներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Պատվո լեգեոնի շքանշանի ասպետներ
Կատեգորիա:Պետության գործող ղեկավարներ
Կատեգորիա:Վոլոդիմիր Զելենսկի